作者：刘克庄
词牌/韵律：贺新郎

paragraphs: 国脉微如缕。
问长缨、何时入手，缚将戎主。
未必人间无好汉，谁与宽些尺度。
试看取、当年韩五。
岂有谷城公付授，也不干、曾遇骊山母。
谈笑起，两河路。
少时棋柝曾联句。
叹而今、登楼揽镜，事机频误。
闻说北风吹面急，边上冲梯屡舞。
君莫道、投鞭虚语。
自古一贤能制难，有金汤、便可无张许。
快投笔，莫题柱。